Agricultural Agreement
Material: papyrus
Place: Oxyrhynchites
Categories: Vertrag
Pacht
Land
und Ausführung von Arbeiten
Verkauf eines Teils der Ernte
Anbau von Wein und Rohr
detaillierte Liste der Arbeiten und des Lohnes
außerdem Unterverpachtung von δημοσία γῆ
vereinbarte Zahlungen
Klauseln (Straf-, πρᾶξις)
Αὐρηλίᾳ Σαραποῦτι θυγατρὶ Θέωνος Θέωνος ἐξηγητεύσαντος τῆς Ὀξυρυγχειτῶν 
πόλεως χωρὶς κυρίου χρηματιζούσῃ τέκνων δικαίῳ 
παρὰ Αὐρηλίων ........ Σαραπάμμωνος μητρὸς Τααφύγχιος καὶ τοῦ υἱοῦ Ἱερέως μητ[ρὸς Τα]
αφύγχιος ἀμφοτέρων ἀπὸ τοῦ Νόμου ἐποικίου. ἑκουσίως ἐπιδεχόμεθα μισθώσασθαι παρὰ σ[οῦ ἐπὶ χρό]
νον ἔτη δύο  ἀπὸ α τοῦ ὄντος μηνὸς Ἁθὺρ τοῦ ἐνεστῶτος ε  τὰ χερικὰ ἀμπελουργικὰ ἔργα ἅπα[ντα] 
καὶ τὴν ἐπάρδευσιν τοῦ ὑπάρχοντός σοι περὶ Σενέπτα ἀμπελικοῦ κτήματος Θααὺτ λε[γο]
μένου ἀρουρῶν ἓξ  ἢ ὅσων ἐὰν ᾖ καὶ τῆς προσούσης καλαμείας ὅσου ἐστὶν ἀρουρηδοῦ, [ἅπερ] 
ἔργα ἐστὶν τῆς μὲν ἀμπέλου τιλμὸς καλάμου, δ..συλλογὴ αὐτοῦ καὶ μεταφορά, ξυλοτομ[ία δικαία], 
ἀγκαλισμὸς καὶ δέσις ἀγκαλῶν καὶ μεταφορά, σάρωσις φύλλων καὶ ἐκβολὴ ἐκτὸς πλαστ[ῶν, σκα]
φητός, παραγραφή, ἀπωρυγισμὸς ὅσων δῖ ἀπωρύγων· καὶ στησόμεθα ἐν τῇ καλαμ[είᾳ] 
καλαμείᾳ πρὸ τῶν ὄνων κωφορούντων πρὸς τὸ ὅπου δεῖ τὸν χοῦν βάλλεσθα[ι] καθὼς ἂ[ν δεή]
σωμεν τούτων· διτομὴ καλάμου, καλαμουγιαν, σκαλμός, βλαστολογία, Φαρμουθιακὴ ἐργα[σί]
α, διάστασις, ἀνάλημψις, φυλλολογίαι ἑ ἐνχρήζουσαι, ἐπάρδευσις καὶ βοτανισμὸς διηνε
κής, ἢ καὶ τὰ ἄλλα τὰ κατὰ καιρὸν τῆς ἀμπέλου ἔργα πάντα· καὶ τῆς καλαμείας ἐπάρδευσις κα[ὶ] 
παραγραφὴ καὶ σκορπισμὸς κόπρου· καὶ ποιησόμεθα τῆς ληνοῦ καὶ θίου τὰ ἐνχρήζον
τα χαλάτρια καὶ τοῦ ὀργάνου τὰς κυλτίδας καὶ τὴν τῶν χωρούντων εἰ τὸν κατʼ ἔτος οἶνον 
κούφων κομπασίαν ἀφʼ οὗ τόπου μεταφέρεται· ἅμπερ λαβόντα τὸν οἶνον συνθήσομεν 
ἐν τῷ ἡλιαστηρίῳ καὶ ἐπαλίψομεν καὶ κεινήσομεν καὶ καὶ παραφυλάξωμεν ἐφʼ ὅσον ἐκ[εῖ] 
ἀπόκειται· ἔτι δὲ καὶ κυμηθήσεται ὁ τερος ἡμῶν Ἱερεὺς ἀδιαλίπτως ἐν τῷ ἐποικί[ῳ], 
μισθοῦ τῶν ἔργων πάντων τῆς ἀμπέλου κατʼ ἄρουραν ἀργυρίου δραχμῶν τριακοσίων [ἑξ]
ήκοντα · τοὺς δὲ συναγομένους μισθοὺς ἀπολημψόμεθα κατʼ ἔτος Ἁθὺρ Χοίακ τιλ
μοῦ καλάμου δραχμὰς διακοσίας , Τῦβι ξυλοτομίας δραχμὰς τετρακοσίας , Μεχεὶρ καλαμου[ργι]
α δραχμὰ[ς] τετρακοσίας , Φαμενὼθ δραχμὰς ἑκατὸν ὀγδοήκοντα , Φαρμοῦθι δραχμὰς διακο
σίας τεσσεράκοντα , Παχὼν δραχμὰς ἑκατὸν , Παῦνι φυλλογια δραχμὰς διακοσίας τεσσερά
κοντα , Ἐπεὶφ Μεσορὴ ἐξενίαυτα Θὼθ Φαῶφι κατʼ ἔτος τὰς αἱρούσας κατὰ μῆνα δραχμὰς ἑκατὸν · 
λημψόμεθα δὲ κατʼ ἔτος τῆς μὲν ξυλοτομίας ὄξους κεράμιον ἓν  καὶ τῷ καιρῷ τοῦ θερισ
μοῦ ὑπὲρ τοῦ μὴ ἀπολιφθῆναι ἡμᾶς τῆς ἐπαρδείας καὶ τῆς φυλλολογίας κατʼ ἔτος πυρο[ῦ] 
ἀρτάβας τρῖς  καὶ τῇ τρύγῃ κατʼ ἔτος οἴνου νέου κεράμια δύο · καὶ ........ [ἐπ]ιδεχόμεθα 
καρπωνήσασθαι ἥμισυ μέρους τοῦ καρποῦ τῶν ἐν τῷ κτήματι φοινίκων τοῦ ἑστ[αμέ]
νου φόρου καὶ ἐκτάκτων κατʼ ἔτος· ἔτι δὲ καὶ μισθώσασθαι πρὸς μόνον τὸ ἐνε[στ]ὸς ἔτος 
ἀπὸ τῶν ὑπαρχόντων σοι περὶ τὴν αὐτὴν αὐτὴν Σενέπτα ἐκ τοῦ Διονυσοφάν... 
κλήρου ἀρούρας δύο  ὥστε σπεῖραι πυρῷ ἄρουραν μίαν  κριθῇ ἄρουραν μίαν , ἐκφορίου τῆς μ[ὲν] 
ἐν πυρῷ πυροῦ ἀρταβῶν τεσσάρων , τῆς δὲ ἐν κριθῇ κριθῆς ἀρουρῶν πέντε  ἀκινδύνω[ν] 
πάντων παντὸς κινδύνου, τῶν τῆς γῆς δημοσίων ὄντων πρὸς σὲ τὴν γ[εοῦ]χον, 
ὁν καὶ κυριεύειν τῶν καρπῶν ἕως τὰ κατʼ ἔτος ὀφειλόμενα ἀπολάβῃς· βεβαιο[υ]μένης 
δὲ μῖν τῆς ἐπιδοχῆς ἐπάναγκον ποιησόμεθα τῆς ἀμπέλου καὶ καλαμε[ίας] τὰ κατὰ 
καιρὸν ἔργα πάντα ὡς ἐπάνω δεδήλωται καὶ τῶν φοινίκων καὶ φυτῶν [τὴν] ὀχίαν 
καὶ ἐπιμέλειαν πᾶσαν, τῶν ῶν ἐπακολουθούντων πᾶσι τοῖς ἔργοις πρὸ[ς τὸ μ]ὴ κατα
βλάπτεσθαι τὴν ἄμπελον· καὶ ἀποδώσομεν τὰ μὲν τῶν ἐδαφῶν ἐ[κ]φό[ρια] τῷ ἐνε
στῶτι ἔτει ἐφʼ ἅλῳ τοῦ χωρίου γένη νέα καθαρὰ ἄδολα ἄβωλα καικοσ[κ]ι[ν]ευμένα, 
το μὲν πυρὸν ἄκριθον ὡς εἰς δημόσιον μετρούμενον, τὴν δὲ κριθὴν [καλῶ]ς πεπα
τημενη χωρὶς αἴρης καὶ θέρος μέτρῳ παραλημπτικῷ σοῦ τῆς γεούχου, τῶ[ν σῶν με]
τρούντων καὶ προσμετρούντων ἑκάστῃ ἀρτάβῃ χοίνικας δύο , τὸν δὲ τῶν φ[οι]νίκων 
φανησόμενον φόρον καὶ τὰ ἔκτακτα ἐξενίαυτα κατʼ ἔτος Θὼθ Φαῶ[φι] ἀνυπερ
θέτως· καὶ ἐπὶ τέλει τοῦ χρόνου παραδώσωμεν τὴν ἄμπελον καὶ κα[λα]μείαν 
μεμελημένην τοῖς ἔργοις, τὴν δὲ ἄμπελον καθαρὰν ἀπὸ θρύου καὶ β[οτ]άνης δεί
σης πάσης, τῆς πλαστ[ῆ]ς ἐπιπλαστη.. καὶ τὰ φυτὰ ζωγονοῦντα καὶ εὐθ[αλο]ῦντα· καὶ ἀ
ποτίσομεν οὗ ἐὰν μὴ ἐπιτελέσομεν ἔργου ἢ τοῦ διʼ ἀμέλειαν ξηραν[θέ]ντος 
φυτοῦ τὸ βλάβος διπλοῦν, τῆς πράξεώς σοι οὔσης παρά τε ἡμῶν ἀλλ[ηλε]γγύων ὄν
των εἰς ἔκτισιν καὶ ἐξ οὗ ἐὰν αἱρῇ καὶ ἐκ τῶν ὑπαρχόντων ἡμεῖν [πάν]των. κυρὶα 
ἡ ἐπιδοχὴ καὶ ἐπερωτηθέντες ὡμολογήσαμεν.  ε 
Αὐτοκρατόρων Καισάρων Πουβλίου Λικιννίου [Οὐαλε]ρ[ι]ανοῦ καὶ Π[ουβλίου] 
<gap/>
μ <gap/>